Vpis v prvi razred v šolskem letu 2023/2024

Spoštovani starši!

Vljudno vas vabimo na vpis otrok v prvi razred osnovne šole za **šolsko leto 2023/2024**.

Vpisovali bomo otroke, ki bodo v koledarskem letu, v katerem bodo začeli obiskovati šolo, dopolnili 6 let, torej otroke, ki so rojeni **od 1. 1. 2017 do 31. 12. 2017**.

Vpis bodočih prvošolcev bo potekal v prostorih šolske svetovalne službe v OŠ Josipa Vandota Kranjska Gora in sicer **20. in 22. februarja 2023**.

Vabilo za vpis boste prejeli po pošti.

Šolski okoliš

Starši ste dolžni vpisati otroka v osnovno šolo v šolskem okolišu, v katerem otrok stalno ali začasno prebiva. Vabilo za vpis prejmete s strani šole.

V primeru, da želite otroka vpisati na drugo šolo, čeprav sodi otrok v naš šolski okoliš, morate:

* otroka vpisati na OŠ Josipa Vandota Kranjska Gora,
* na naši šoli **izpolnite obvestilo o prepisu**,
* na izbrano šolo (najkasneje v 14 dneh po izteku roka za vpis, ki je meseca februarja) naslovite pisno vlogo za prepis, v kateri navedite razloge za prešolanje.

Odložitev šolanja za eno leto

Otroku se lahko na predlog staršev, zdravstvene službe ali na podlagi odločbe o usmeritvi otrok s posebnimi potrebami odloži začetek šolanja za eno leto, če se ugotovi, da otrok zaradi zdravstvenih in drugih razlogov ni pripravljen za vstop v šolo.

Starši, ki želite, da se otroku odloži šolanje, morate:

* otroka najprej vpisati v 1. razred,
* izpolniti **vlogo za odložitev začetka šolanja**, v kateri navedete razloge za odložitev začetka šolanja za eno leto.

Če je otrok že obravnavan pri psihologu, logopedu oz. pri drugih strokovnih službah ali ima veljavno odločbo o usmeritvi otrok s posebnimi potrebami, prosimo, da nas o tem obvestite.

Za vse dodatne informacije lahko pokličete na telefonsko številko: 04 588 48 58

*Šolska svetovalna služba*

[](https://ljubno.os-atl.si/cache/9fb165b999f69e17/b075a0e42c1c493b/banner_vpis_1razred_2023_2024%28r1000x1000%29.png?d=20230130120111)